gentaiscool/nusaparagraph_emot huggingface dataset:
Sanna rannu ku ku sakring ni tarima ku ri jurusang  ku pandattaria siagang ku cita-citakang. Ku sakring tenaja ku salah pilei jurusang. Ka ri wattungku akkulia loe fasilitasna assingkamma pakaramula meja gambarak, komputer untuk akgambarak siagang urang-urang angkatan sannak akulle ni andalkang.
Ri wattunna anjo urang angkatangku niak 120 tau akrupa-rupa kampong pakrasangang, katte ngaseng sumangak anjama tugas-tugasna doseng akrurung-rurung. Ka anne ngaseng lekbakmki nasare ilmuna I lalang kalasak ri wattu akkuliah. Siagang kakak-kakak kelas sanna bajikna mae ri andik-andikna, na sareki arahang-arahang mae ri tugas-tugas kuliah na sareangki doseng. Assingkamma na ajarak ammake aplikasi, na ajari teknik anggambarak. Biasana si pakurangang ammotereka lantang bangi ka anjama tugasa.


Emotion: happy
Anjo serangga yaa ak giok giok inji, jari nakke ku boyang mi pak balle anjo pengilang rasa sakit ka lidocaine nampa perlahan ku aliri lubang telinga kanan na anjo anak anak ka ammake suntikan tena na make jarum, sembari kujelaskangi kana anjo pak ballea kulle na parek anjo serangga yaa tena na giok, siagang na sare sakring kebas mae ri lubang telinga na pasieng nga. Mingka anjo serangga caddia anne tojeng tojeng na lincah na. Tena na mate, anjo serangga ya malah ak giok giok ki erok na bebaskang kaleng na battu ri cairan lidocaine, iyaa ak giok giok nampa lumpak suluk battu ri toling na. Ternyata paeng kalipasa!! .

Emotion: disgusted
Naboyai anne arengna Ateng ri sura’ ka’baraka, nasabak niaki konjo pengumumang tau lulusuka ri tampak pakkualiang. Battu rateangngang naboya tarrusuk, sanggena lakbusuk anjo arenga, mingka tena niak naguppa arengna. Nikutaknangi surang kakanna kua niakji arengnu? Tena na kana-kana Ateng, naboya kinjai arenga, barekka nalaloi sumpadek. Pintallungi naboya, tena naguppai, takkallasaki nyawana, dodongi pakkasiakna, tenapa kulle napercayai kua tena nalukusuk ri anjo tampak pakkuliang. Apami la nagaukang punna siciniki bijanna, urangna ngaseng, kua tena nalulusuk, nassami iyya nga’ngalik dudui. Apalagi batena mamo appilajarak towwa, mingka nakuai manggena, manna antekamma batenu appilajarak mingka punna tangiai dalle’nu, tanreki arengnu pasti manna niapai njari tea mako dodongi.

Emotion: sad
Punna katte erok ni cinik anne ka linoang ta batu ri perspektif maraenga antu lumayan egois ji battu ri sudut pandang na taua, katte kulle ni gappa kana taua antu kulle ji na parek apa apa antu kodia siagang tekamma erok na, mingka iyaa kulle inji tuo nyamang tena niak gangguan apa apa. Ri sisi lainga, kulle kapang katte ni cinik kondisi na antu sebalik na. Niak tau antu sanging parek kabajikan, mingka lino na sannak kodong sessa na. Jari yaa, anne ka linoang ta memang dasarak na tena na adilik. Ni maknai kana anne ka linoang ta memang tena na adilik , nakke anjari tau pribadi ku ri akhere na ku cobai tena ku bergantung mae ri hal hal antu niaka ri luarak na kaleng ku. 

Emotion: angry
Mingka anjo mi sede tattak ji niak sesan na loro antu tena kulle ni daur ulang atoka ni pake moterek, misal na popok bayi siagang pembalut baine yaa. Loro kamma ya anjo sinampe antu tatta ki harusuk ni bakarak. Mingka anjo loro kamma yaa anne harusuk ni bakarak ri sekre pusat pengelolaan loro, teai ji ni bakarak secara pribadi. Punna ni pake ri tampak khusus ri tau tau prefesional, asap hasselek na anjo pembakaran loro loro aa nane kulle ni tanga ni ni filter jari tena na cemari lingkungan na. Ni tambah poeng bambang na hasselek pembakaran na loroa kulle ni pake secara massal. 

Emotion: disgusted
Maraengna injo, ri kamma kamma iyya inne, na loe dudumo tu akkulia ka loe tommo kampus. Memang na loe mantongi tau, injo nisakbu bonus demografi iyya. Tena na kamma riolo, lekbana tawwa ri pakkulianga, loemi jama jamang ambutuliki. Kamma kamma iyya inne, na manna mo injo mange tu lulusuka ri tingkat ruana pakkuliangan, nisakbu magister, susa tommi anguppa jama jamanga sesuai injo bidangna. Kamma nia urangku lekbana mi kuliana ri hukkunga, na jama jamanna anjari sales iareka injo tu ambali akbalu oto ri parusahaan pakdanggangan otoa. Inne masalayya, tena bawang na kurangna kualitasna inne pakulia iyya, mingka takbala mantongi tau, na kurang panjamang. 

Emotion: happy
Siminggu lakbi sannang nyawana Tito napake anjo doek undianna aklampa jappa-jappa ri Bira, Bulukumba. Nampanna minawang assapeda niaka undiangna, naik tongi pole, guppai doek tallu juta. Nakioki tau toana mange ri Bira akbangngi. Tenamo apa-apa kulle gambarkangi pakkasiakna Tito wattunna guppa doek undiang, nabalek-balek mami kalenna nasabak rannu dudui. Niak tallu nakeroki wattunna guppa doek, pertama eroki ammalli bulaeng, mingka ammaknaji guppa, manggena tena kamase. Maka ruana eroki naballiang manggena sapatu niaka merekna mingka manggena ji langguppa. Njari anjo maka tallua nagaukang, naerang ngasengi tau toana siagang sari’battangna mange lampa ri Bira, Bulukumba. Aklange-lange konjo ciccinik tamparang ci’nonga jeknekna.m warna gau'.

Emotion: happy
Link Ujian Kepekaan ni parek ka nipake ja sannang sannang nampa teak maki tojeng tojeng dudu ri anne ujianga. Anne ujian gampangji nampa ni pencet pencet ji ri google ka lekbaka mo ni pasadiang. Link Tes Ujian Kepekaan = nga anne tujuanna barak kulle ni isseng tekamma lompona peka ta lampa ri iyaa, ni harapkan ji kah salama anne katte atoka katte tena ni issengi apa na keroki pasanganta. Anjomi kulle ni isseng malo anne tes ka ri rawa. Akkarena tes kepekaan nga sanna gampang na. Ki jawab ji bawang sekre rua pakkutaknang. Punna lekbakmi, takkirim mi , ni proses mi kulle mi nicini skor ta ni gappaya.

Emotion: happy
Ri November 1992, niak sekre arkeolog Howard Carter areng na siagang tim na na buntuluk sekre makam Firaun antu sannak na spektakuler na mingka panno teka teki ri Lembah Para Raja ri Mesir. Pakarammula mi anjo wattua, niak tau antu niaka kaitan na siagang anjo penemuan harta karunga mate secara misterius. Beberapa ulang lekba na, investor perburuan harta karun anjo, Lord Carnavon mate secara misterius na taba kokkong kang namuk. Sitaung lekba na, turis Amerika Serikat, George Jay siagang anggota perburuan harta karun, Arthur Crutten mate tongi. Niak 11 tau mate lekba na kontak langsung siagang anjo harta karunga antu lalang na anjo mi makam na Tutankhamun. 

Emotion: surprise
Peristiwa ya anjo anjari pengalaman awala na Faris ri tangngah-tangngah na gempa ya. Na kana Faris wattu gempa ya niak, niak ki ri lalang na kalasak ka. Erokki na pasulu bokbok na battu ri tasa' na tena pa na sungke anjo bokbok na, battu tomm gempa ya. Anjari lari ngaseng ki assulu ri luara' kalasak ka. Anne kamma-kamma ya Faris trauma inji ri gempa, ka malla na na sa'ring wattu gempa lalua na tabai. Faris na ammak na Mifariani, harus ki mangungsi ri simpang appa ka anjo balla na panra' dudui na pakamma gempa ya 6,2 SR na goncangi ri Kabupaten Pasaman Barat. Le'ba na mangungsi hampir se're bulang, kulle mi na gappa bantuan tampa' mantang.

Emotion: fear
Ku kasia'ki niak tau battu ri bokoangku na amminawangi ka battu ri bokoang. Niak tau asing angngerangi motoro' lompo na minawangi ka ri bokoang na motoro' ku. Tena ku issengi angngapa na amminawangi ka ri bokoang. Ka erok ka tettere ri balla ku ka niak acara na purinangku. Erok mi sampe ri balla ku tapi na anjo tau asinga masih niak inji ri bokoangku, ku tettere mami ku gas motoro' ku na ku tettere sampe ri balla ku. Ka anjo tau asinga nyata na agang na purinangku ri balla, erok tongi mange ri acara na anjo mi na niak ri bokoang ku tarrusu sanggeng na sumpaeng. Malla ku mamo poe ku kana tau erok panggaukang kodi ri nakke.

Emotion: fear
Ri wattungku cakdi, manggeku biasa na daftarkanga lomba akkelong. Manggeku na isseng nakke mungkin akan demam panggunh. Jari kamma anne kanangna manggeku. “Lappasaki kacamatana, supaya tena nukulle anciniki tanjakna penonton siagang dewan juri”. Anne trik pakakkalak mingka berhasil. Mae ri nakke, setidakna sabak matangku minus. Mula-mulanna amminawang lomba nakke kulappassang kacamatangku. Kaburuk mingka nakke kulle inja accinik, hanya bawang tena naterlalu jelas antekamma ekspresina pacinik-cinika. Jarina nakke percaya diri siagang asyik sendiri akkelong. 
Kabiasaan anne napareka terbiasa rate ri panggung tenamo ku dumba-dumba. Mingka sallo-sallo minus semalin taktambah, semakin kaburuk paccinikku. Nakke lekbak mallak takguntung anak tangga panggunh. Jarina nakke ammake kacamata moterek. Apakah nakke dumba-dumba? Pasti niak sikdik pakkasiak kamma anjo tapi kulle ku atasi sabak manggeku loe cara supaya nakke kulle tetap tampilik. 


Emotion: fear
Salah sekre siswa niaka anjari korban accarita, lekbakna angnganre allo, ia assiagang agang-agang a ammoterek ri asrama sabak erokmi istirahat. Battuna ri asramayya, sala sekre pendampingna angguppa tai tau lalang ri kantong palastim ri sekre lamari kosong. 
Lekbaki anjo, pendamping na kiok iangasenb siswana siagang ia akkutaknang, naik lekbak ammoli tai sumpaeng ri lamari. Sabak tena niak mangngaku, pendamping anjo langsung na sondoki andik-andikna siagang tai anjo mampa na soi antamak ri babana para siswa. 
Paraia pung langsung annarima tanpa niak allawang mae ri panggaukangna pendampingna 
“Paraikatte nitarima saja siagang pasrah. Sannak ringi’-ringi’ mingka katte tena nikulle melawan.” Kanangna siswa kalasak Vll tenayya erok nisakbuk arengna. Lekbakna na kanre ia lngsung taklangnge-langnge. 


Emotion: disgusted
Cultrue shock anjo ni anggap ki anjari apa apa anjo wajar ka ji mae ri sebagean lompo mahasiswa internasional. Mingka anjo sede apa apa yaa ni anggap ka remeh kah kulle na picu anjo timbul ki depresi akut. Anjo mi memang bagi ta katte anjo niak ta ni lanjutkangi kuliah mae ri luarak negeri, kulle baji punna ni bacai rong anne artikel ka. Biasa na, anjo mahasiswa na alami yaa culture shock antu mi iyaa rata rata labil inji lalang na adaptasi. Keadaan lingkungan anjo terutama kampus ka siagang kelas ka anjo tena na sesuai harapan ni isseng anjari salah sekre faktor na penyebab na timbul na gejala culture shock. 

Emotion: fear
Polisia anne nasareangi poe' motoro pencurianga ri BSD ri patangna. Polisia anne nasita barang bukti lima oto, tallumpulo pitu motoro'. tallu belas senjata tajam, siratu' salapang belas handphone siagang appa' belas Laptop. Zildan anne salah se're patangna motorka le'bakki rilukka anne nasampaikangu apresiasina anne polisia cippa' ki gio nagappa siagang naboli'ki motoro'na. Zildan anne rannui nasaba' motoro'na cippa' rigappa siagang disareangi kareba baji'ka. Zildan anne jamanna ojol anne motoro'na lanyya' wattuna naatara pesanan ri Mall ka. Kejadianga anne langsungi ri laporo' ri kantoro' polisia. Ammuko anne ri jang sebelas pagi disurohma poe' mae ri kantoro' polisia disuro appare' Berita Acara Pemeriksaan nasaba' anjo motoro'ka ripakei amboya doe', nakke ngjauin surat indrang ammake' barang bukti.

Emotion: happy
Bayao anjari sala sekre jenis kanre-kanreang paling biasa siagang umum nikanre. Mingka niak tong tau sannak mallak mae nikanayya bayao iareka biasana nikana ovophobia. Sutradara legendaris assalak bantaeng, Alfred Hitchcok iamiantu sala sere tau tangaia bayao. “Nakke mallak mae ri bayao, benda caguluk warna kebo tena bukungna anjo” Kanangna.
“Apakah katte lekbak accinik sesuatu sannak paringi-ringi daripada cairan didi niaka assuluk battu ri lalang tangngana anjo bayaoa? Phobia anne niak munculu sabak pengalaman riwattunna tena kusengaja anreppe sekre bayao wattunna kutakgalak teksturna akrakki ri lima salain anjo warna didina na pareka taklangnge jari ia merasa ringi-ringi siagang battu ri bayao anjo napareka phobia sanggengna ri kammayya anne. 


Emotion: fear
Nakke langsung ku tegur mingka sopan ja “Bu antrian na rinne battu ri boko” , Mingka jawaban na antu ku gappaya “tena ja ngapa singkamma ji toh rinne kosong ji poeng malah labbi ceppa. Singkamma ji antri rinne siagang rinjo, Rinjo kah panjangi poeng. Kita kira kamma anjo na kana. Nampa iyaa nakana poeng sambil makkalak makkalak anjo inti na nakana “singkamma ji” . Wah nakke langsunga emosi langngereki! Nakke todong bingung, ngapa anjo taua ri boko ku sannang sannang ji jelas jelas na cini tau na salahi aturan singkamma anjo, mingka ngapa na sannang ji, terima terima ji ni serobot . 

Emotion: angry
Carita na awalak na wattu ku nakke siagang Galuh ku cinik cinik ki ngaseng anjo ruangan nga niak ri gedung na sikolah ta. Anjo wattua katte ni laloi sekre bangunan antu niak toilet siswa na. Kebetulan nakke anjo wattua erok ka takmea. Anjo mi gaya ku singkamma ji siswa salloa antu na hapalak mi lingkungan sikola yaa, nakke langsung ma ronjo ronjo antama mae ri wc caddi niaka ri pojok na sikola yaa. Tena na sallo jai tau cinik cinik ki ka nampa niak sekre tau kana kamma anne “Dekk teai toilet anak baine antu, mingka khusus burakne" Lekba na ku cinik tulisik na ri rate na pakkekbok na ternyata iyaa toilet burakne. 

Emotion: shame
Bok na Pramoedya Ananta Toer antu juduluk na Arus Balik. Ri toko ijo siagang oreng rata rata bok bekas mami ni balukkan ri harga 1.5 jt labbi. Niak poeng ni balukkan ri 10 jt (sampulo juta). Anne bok ka langka memang kah anjo penerbitna Hasta Mitra tena mo na aktif kamma kamma anne nampa anne bok ka terakhir na cetak ulang ri taung 2001. Anjo wattu aa nakke upak ka kusakring ka ku gappai cetakan pertama na anne bok ka ri taung 1995 nampa niak tanda tangan na tau nulisika. Taung 2018 nakke malli anne bok ka ri harga 30rb (tallungpulo sabbu). Jadi niak toko langganan ku akbaluk bok bekas rampik na kampus ku. Kulle ulang ulang nakke mae rinjo.

Emotion: happy
Wattu sannangku, wattu sipakrua siagang kau, sanna’ rannuku. Kukua lalang atingku yakinga annemi anne, tenamo maraenga kulle robai pakkasiakku ri kau. Wattunta mempo ri panggunha, sanna’ rannu pakkasiakku. Erokka kauji sekre kubuntingi sanggengku mate salla’. Anjomi nakasiak Irham wattunna bunting. Nakua bajik mentongi nikasiak punna huntingi tau, sannang dudu nyawayya, manna kapang langsungi ammoterang tenaja ngapa saking rannuna. Anjomi paralluna kitte ngaseng akboya bayuang bajika, kullei napahangi kalengta, tena na kakdorok, alusuki, nalangngereki apa nakua buru’nenna. Punna anjo ngaseng nigaukang, nasareangki barakka’ Karaengata’ala. Anjo tonji bayuangta sekre niurang nikka sanggenna nakioki Karaengata’ala. Sipa'rua tommaki surang mange-mange, sigandeng, siagang maraenga kullea nigaukang.

Emotion: happy
Sebelum na ki pikkiri ki cara tekamma ni pammoporang kaleng ta, ki coba kulle ki mallo pammopporang mae ri tau ni pareka kecewa, ki jelaskangi ngapa na katte ni sakring ni kecewakangi anjo taua, nampa lekbak na ki parek anjo ki coba mi kutaknang kaleng ta kana tekamma ni sakring, nyamang mi kah lebba palak pammopporang. Mingka ki ukrangi apa apa tanggapan na taua anjo mae ri katte, katte takkulei pisakring larro atoka ballisik ri tanggapan battu ri tau ni kecewakan nga, katte harusuk narima ii anjo. Nampa punna katte ni sakring tena pa ni kulle pammopporangi kaleng ta ki coba mami ukrangi Tuhan ta, iyaa kulle na pammopporang taua sanging na bukakangi pakebbo battu ri hamba hamba na, masa katte tena ni kulle. 

Emotion: sad
Luarak biasa, nakke sikedde mami nah 44 (appa pulo appa) mi umuruk ku. Tena pa ku bunting, tena pa ku punnai anak, mingka tena ku lekba sassali anjo pilihan ku. Teai ki sia siakangi lalang na tuo ta ni parek khawaterek lalang anne tuo ta kana “tuo ka kaleng kaleng ku ja” kah anjo ngaseng kana kana tenaja na penting! Ni sakring kaleng kaleng ta antu perasaan siagang punnai agang tuo atokah anak anak tena na jamin ki lappasak battu ri pisakring kaleng kaleng ta ji. Nyata na, jai tau ku isseng na sakring kaleng na tena niak agangi padahal jai na tau ri rampik na. 

Emotion: sad
Apaji nappalak tommo pong Kura-kura ri sahabakna, mingka pong Darek tena napaduli pila annganre tojenji naik. Nasabak takliwaknamo bassorokna pong Darek annganre tojeng unti, akjambammi pong Darek nabajik lekbak natabana naung pong Kurakura ulunna, eroki naewa assibakji mallak tongi. Apaji napakkulle-kulleimi pong Kura-kura naunga ri birinna binangaya ambissai ulunna. Lekbaki kamma anjo, battuang kana nabissai ulunna napasammi sikayua sikuyu naika aklokok ri hiring kassika, na naallemo na naerang naik. Battui naik ri pokok untia napalolokmi naik sikyua ri batang untia. Na anjo lapong sikuyu naasseng tongi angkanaya parallui anne nitulung pong Kura-kura nasabak takliwak-liwakmi panggaukanna pong Darek. Na anjo sumpaleng pong Darek nalanngerekna niak akgarek-garese akkutaknanna ri pong Kura-kura angkanaya, saribattang, anngapa na niak.

Emotion: angry
Wattunna erok mange ri Jakarta Mpok surang agangna ngaseng, nakaluppai ngerang KTP dende nampa parallui nipaccinikang ri petugaska. Njari Mpok natalipongi andikna nasuro erang mange kinne KTP na. Sitangnga jang sebelumna akrikba kappalakna Mpok, tala niak memangpi battu andikna nasabak maceki bedek ri a’runganga. La ni kurami, akrikbami kappalakna, aklampa ngasengmi agangna, ia mami ammantang kamma tau dongo’-dongo’ kale-kalengna. Takkallasaki nyawana, nassui, larroi nasabak napikkiriki ngurana kulle kamma anjo dih nakaluppai pole KTP na dende. Njari anne Mpok mange ri petugas bandarayya erok nasambei tike’na sollanna kullei naondang agangna ngaseng nampa sibuntuluk ri Jakarta. Manna mamo parallui akbayarak sikekdek mingka la nikurami kamase.

Emotion: surprise
Mingka anjo kanrea lekba mi anjari buburuk, manna tekamma terasak na nakkeku tolak ki keadaan nga, nyata na anjo garisik na takdir ku memang singkamma mi anne. Pakarammula umuruk ku 19 taun nakke lekba mo ku putuskan barak tena ku bunting, tuo bella battu ri ballak siagang tena ku paduli siagang apa na kana tau lainga. Amoterek mae ri jawaban ku ri awalak, ngapa nakke tena ku mallak tuo kaleng kaleng ku. Kahh selama ku 23 taung anne tup nakke ku sakring ji kana kaleng kaleng ku ja anne. Ku sakring anjo ngaseng apa apa ya lekba mo ku laloi tena niak manna sekre tau ri rampik ku. 

Emotion: fear
Pendapat ku nakke pribadi iyaa, kulle kapang anjo kulle na parek perintah na agama mae ri batasak tertentu na punna lekba mo na lukka, zina, na buno tau, mabuk, judi, na gunjing ngi taua siagang na tutup ki aurat na kulle kapang bajik punna ni jagai hubungan bajik ta siagang tau lainga, tertib ni parek ibadah, siagang tena ni nganre kanre kanreang haram , tantu anjo kulle bajik siagang sempurna. Nakke labi ak prasangka bajik ja. Kulle kapang kamma kamma anne anjo taua erok inji na parek sebagian apa apa kodia (paling tena iyaa lekba mo na tutup aurat na).

Emotion: fear
Macam-macam promil ku gaukang siagang bura'neku, kamma olahraga na kanre kanreang bergizi gangang na rappo-rappo. Ku u'rangi akhiri bulang na terlambatma haid rua allo, nampa mange ka jappa-jappa ri kota toa na Jakarta. Sanggeng na jappa-jappa ku anjo pa'risi ku kasia' battangku. Antama mi jam sholat Ashar, anjari mange ka riolo sholat ri masigi' samping na Stasiun kota toa ya. Jappa ka hati-hati mange ri tampa' wudhu na, lalang nyawaku semoga Hamil ma Ya Allah na kamma anne kasia' na battangku. Ammotere ku ri balla mange ka ri apotikka ammali tespack. Ri balla ku cobami tespack ri wc ku. Ta'bangka ka cini ki hasilna, assulu mi garisi' rua na. Alhamdulillah na sareangma Allah SWT ana'.

Emotion: surprise
Nakke mantanga ri sekre desa niaka ri Kabupaten Bandung mingka nakke anjama ka ri Kota Bandung, parallu wattu 1,5 jam ammoterek ammake motorok. Wattung na musim hujan rinne biasa na banjir ki anjo biasa na putusuk ki jalur ku nakke moterek, akhere na daripada ri lalanga sekre bangngi anjo alloa nakke ku putuskangi ak bangngi ri kantorok ka (antu sebetul na ak bantuk singkamma ji asrama lompo kah jai kamarak rinjo). Nakke tinro ma ri salah sekre na kamarak na ni panjari studio shooting. Kulle kapang tatte 11 bangngi anjo sannak mo sepi na, tena niak tau manna sekre. Wattu ku chatan siagang tukang servis laptop ka, niak tau tinggi kurusuk kallang malo ri muko na jendela kamarak mae ri arah lantai tallu (nakke ri lantai rua ka).

Emotion: fear
Bella allo, nakke lekba mo ku boya anjo diskon diskonga ngaseng. Jai barang singkamma Power Bank, paklungan, anjo rua rua na lammoroki nampa bajiki ku sakring barang na ku balli tenapa 12.12. Nakke kucinik anjo, jai pabaluk napakei anjari barang cuci gudang anjo tenaya niak tau malli. Nicinik testimonina bintang 1 (sekre) siagang 2 (rua) ji jai. Tena kulle kamma anjo sebenarna, kah anjo tau tenaya nissengi milebarang ka balli balli bawang ji. Anjo poeng tena na bajik kah bellai hargana jari singkamma memang tong kana diskon lompoi. Niak tong ja anjo barang ri anjo toko na mingka tena na singkamma harga na, kulle anjo mi barang bajika na sallaki nampa na sare harga biasa ja.

Emotion: happy
Sannak pakrisikna nyawaku, punna ku carita ulang. Tau toaku ang-ngarruk, gurungku ang-ngarruk siagang urang-urang ambaniku amminawang ang-ngarruk, loe kenalanku ang-kiringia pesan-pesan semangat siagang motivasi. Sannak takbangka mae ri iangaseng taua na lang-ngerek tena kululusuk, sabak nakke sala sekre tau ni andalkan ri masa assikolangku. Mingka ri wattua ku kasiak anjari semakin ni beta siagang ancuruk.
Si sakbu sessek lalang niak ri atingku, ku pikkirik ri wattua nakke rela assambei apa mange untuk ang-gappa tulisan ijo anjo. Nakke sanna assirik-sirik, nakke ancuruk. Anjo iami antu kagagalan paling buruk lekbaka ku laloang selama tallasak ku. 
Nakke biasana ku bali urangku untuk lolos tes Sbmptn, bahkan ia antamak ri pilihan PTN selama anne anjari impiangku. Anjari guru mae ri urangnu tenayya na faham punna la ujianmi, aktif amminawang tes olimpiade, angguppa nilai paling tinggi tiap semester malah nakke tena ku lulusuk.


Emotion: sad
Yahhh lekba mo, nakke ku pasuluk mi bagian rawa na bajung tena mo ku pantamai mae ri lalang na salarak ku, minimal kulle na tutupi bagian boko na sambil ta jappa ni lalo anjo ngaseng, nampa siagang takkaborok ka singkamma ja biasa na iyaa ngaseng na sapa ka “Selamat nah pak, burakne kah baine?” na kana sekre na staff ni minawangi ri kakkalak na agang agang lainga. Yaa kahh nakke lumayan dakke ka siagang anak anak admin ka anne nakke ku timpali mi todong “Sesar anne, harusuk ni jaik”. Sambil ku ammalo salai iya ngaseng nampa antama ka mae ri ruangan ku. 

Emotion: shame
Niak tong antu kasus tertentu, kanre kanreang nga anjari labbi tippa bari siagang botto kah bahan bahan na ni bolik ri lalang freezer antu memang kurang dingin tongi. Anne ri rawa sikedde petunjuk tekamma kulle ni bolik kanre kanreanga lalang freezer antu cocok ka. Wattu ta bolik ki rapat rapat anjo kanre kanreang nga antu bambang inji, uap bantu ri kanre kanreang ta kulle ak giok mae ri rate nampa na bantuk antu embun ri tutup na anjo tampak tampak ka. Anjo mi embun ka sinamperek ak netesek ki mae ri kanre kanreang ta nampa na parek mi rateang na kanre kanreang ta anjari lembab. 

Emotion: disgusted
Paling bajik memang punna battu cakdi memangji anak2 ka niajarakmi barani sollanna tena tau kulle manfaatkangi, kamma mi anne Ilham, nasabak sanna’ mallakna ri taua, tena na ngewa wattunna nibakji-bakji ri tau maraeng, nipalakki doekna, nijagurukmi mingka merekji nasabak mallaki. Lulusukpi sikola nampa nabiya ngasengi urangna nampa nabalasak mange ri anak-anakna anjo tau lekbaka bakji’i. Bajiki kapang punna niak sanging bakjiki ri sikola, kipauangi liba gurunta, punna tena na mari manna mamo lekbakmi nipauang gurua, pauangmi liba tau toanu. Punna naissengmi tau toata kulleki pauangi ammakna anjo anak-anaka sollanna naajaraki bajik-bajik anakna painrai pakgukang kodina iareka biasa ammakji. Nasabak punna nipabe’bengi tarrusuk, sukkaraki napinra anjo pakgaukanna.

Emotion: sad
Istilah demam panggung tantuna biasami ni langngerek iarekan bahkan mungkin katte anjari sala sekre niaka lekbak mengalami nikanayya demam panggung. Lalang istilah medis demam panggung anjo nikana siagang kecemasan sosial (sosial anciety) siagang nikana poeng fobia sosial. 
Dokter spesialis kedokteran Jiwa battu ri Omni Hospital Alam Sutera Tanggerang, dr Andri SpKJ FACLP akkana, demam panggunh anjari umu na rasakan mae ri sipakrua taua. Bahkan lalang kondisi paling burukna sannak berpengaruh mae ri kesehatan mental. 
“Kecemasan sosial iamiantu kondisi riwattunna sekre tau merasa cemas siagang mallak wattunna katte harus bersosialisasi siagang berinteraksi mae ri tau maraeng pung kulle nikenal. Jari, punna katte merasa selalu mallak, galesa, pakrisik kale, bahkan mallak assigappa siagang accarita siagang lawan bicara. 


Emotion: fear
Passabakkang larrona taua biasa nasabak anne salah sekrea, iamintu punna niak buru’ne niakmo bainenna surang anakna, nampa aklampai mange boya baine maraenga. Punna nikutaknangi ngura panggaukangko kamma anjo, nakuai tenaja, tala niakji kugaukang, tenaja nangngapa-apa, padahal niak ngasengmi buttinna naisseng bainenna. Nampa anjo sitojengna kulle tonji akboya buru’ne maraeng, mingka tena na gampang oamma buru’nea. Bainea anjo ammake dudui ati, jai napikkirik punna niak erok naparek. Nampa buru’nea akkalakji surang napsu biasa naboya, tenamo napikkiriki hallalaki atau tanre. Mingka punna bainea tappu’mi keputusanna erok napelak buru’nenna, aii tenamo anjo la mange ri buru’nea pole, bajikangngang boyai maraenga daripada mange ri kau. Anjomi suka dukana siagang bayuangta sitojengna.

Emotion: angry
Nakuai anjo psikologka punna naiki emosita wattunna guppaki macek, anu biasaji anjo, normalji bedek. Mingka bajiki punna kulleki kontrolki emosita sollanna tena na niak garring maraenga. Nakuai Rosdiana Setyaningrum, psikolog battu ri Diana and Associate, larro-larro siagang stress nasabak maceki sanna’ jai kajariang ri taua. Anne nasabak anjo tau guppayya macek, tena kulle naperkirakang tette sikurai la battu ri anjo tampak la namangeia. Pakkasiaka iyya biasaja, mingka nangai lappo-lappo nasabak anu cakdiaji. Maceka kulle naparek larro taua todo’ nasabak mangngangi nasa’ring kalengna kamase. Kulle tongi nasabak tala kullei sallo battu mange ri kantorokna atau nasabak salloi antaman ri kelasna nampa ujiangi ri tampak pakkulianna.

Emotion: angry
Rua taung laloa, bayuang ku (kamma kamma anne burakne ku mi) ulang tahungi. Nakke termasuk tau antu jaranga ku sare tau kado, mingka punna erok ka, nakke pasti ku parek ki sabajik bajik na siagang se kreatif mungkin kulle ku parek. Nahh anjo wattua nakke niak ide ku erok sarei tallu buah “birthday wish card” anjari kado. Wish card anne kulle ni gunakan punna erok ki palak sesuatu mae ri nakke (yang penting tena na langgarak norma) siagang berlaku lalang na sekre taung (battu ri allo ulang tahun na sanggeng na ulang tahun berikut na ri taung berikut na) kamma anjo sistem na. 

Emotion: surprise
Rahmatulla kacinikanna ammakkalak siagang tau toana, bpk darto siagang ibu surtani. Kacinikang sederhana siagang toga na jubah wisuda, tena niak assangka-sangkai anak burakne na anjari wisudawan paling bajik ri jenjang S1. Dg sita iamiantu kiokang akrabna anjo wisudawan program studi ilmu komunikasi. Ia beru lulusuk lalang wisuda online periode Agustus ri GOR. 
Angguppa IPK 3.93, rahmatullah langsung anrai  prestasi sebagai wisudawan siagang indeks prestasi paling tinggi ri jenjang S1. Ia accita-cita, erok na sambung kuliahna mae ri ilmu komunikasi anne impianna niak sejak accidong ri bangko SMK. 
Punna ni cinik Tania battu ri tau kolomanyang, rahmatullah ammake tau to sukkuk dukunganna. Ruayya tau toana anjama sebagai pabaluk kanre-kanreang tena na paksakang ke hendak anakna. Ia ni bebaskan ammilei jurusan siagang kampus eroka na pilei.


Emotion: happy
Nakke iamiantu tau biasa kungai ammolik barang ri sambarangang tampak, jari punna erokma ammake lingu ma akboya. Niak sekre wattu ku boliki hp ku ri sambarangang tampak kebetulang anjo niak acara ri ballak, ri lekbakna mi acarayya nampa pi ku ukrangi Hp ku nampapi kuboya mingka ku ukrangi kana anjo hp tena ku pasakra nada deringna kajariang tena nilangerek punna nia tau talipong. Ku boyak mi assulung tamak tena memang ku gappa, apalagi sumpadeng niak acara siagang loe tamu battu. Berusahama angukrangi temae terakhir ku bolik sanna ni sayangkan punna tappelak ka loe data-data penting siagang nomorokna agang kantorok lalang ri hp ku. Anjo niaka ri ballak pusingmi akboya, kajariangna ku gappaji ammoterek Hp ku lalang ri kamarak ka ampokang sujada.

Emotion: happy
Anjo ni kutaknang selanjut na antu mi nai kulle na kelola loro loro antu lekba ka mo ni pisahkanga? Kulle ka ni kelola kaleng kaleng na atokah ni sarei mae ri pihak ka tallu? Okee amba mi lanjutkangi, anggap mi kana katte antu kulle ji ni kelola loro ta kaleng kaleng ta, tekamma jai na antu erok parek kamma anjo? Nakke ku yakin mi iyaa sannak ja sikedde na, alasan na katte kan lekba mo ni sare tipping mae ri pengelola sampah yaa ulang ulang toh, ngapa na harusuk sede pusing pusing siagang mangngan mangangang mikkirik, yang penting nakke lekba mo ku bayarak nampa ballak ku bebasak ki battu ri loro. 

Emotion: disgusted
Nakke tertarik ka jawab ki anjo pertanyaan na anne wattu na munculuk ri beranda. Pammopporanga punna nakke anonim ka kahh niak beberapa agang ku todong nakke sesama ku pengguna na Quora. Nakke lekba mo hampirik sekre taung nakke ni vonis ka dottorok punna nakke ku alami anjo ni kana panic attack, anxiety attack, social-anxiety attact sigang aghoraphobia. Kulle kapang niak inji jai tau sessai na bedakan antara anjo panic attact siagang anxiety attact. Biasa na punna katte niak ri lalang keadaan anjo tertentu (biasa gara gara mallak), anjo serangan panik ka kulle langsung ki na serang anjo wattu aa rinjo. 

Emotion: fear
Cocoki anjo kelonna Rano, appallu kale-kalengta, akbissa kale-kalengta, tinro kalae-kalengta, kamma mi anjo punna kale-kalenta ammantang tala niak niurang. Kammayya anne biasa salah sekrena iamintu nasabak niakmo ballakna njari konjomi ammantang, taniami ri ballakna tau toana. Naparutusuk tommi kalenna, ammalli apa-apa naparallua, eroki nganre parallui appallu, kullei nabissai pakeanna atau kulle tongi laundry punna jai doekna. Punna tena nanjama, kale-kalenna todo’ ji monnongi, akboya apa kulle naparek, mangei kah accarita surang tau ri ampik ballakna. Punna dodongi nikasiak, nakkukki ri tau toayya, kulle jaki mange ri ballakna manna tassinampe, nganre memang maki pole nampa moterek sollanna tenamo kipallu punna battuki ri ballakta.

Emotion: sad
Lekbakna akkulia, Indri niagangi urang tau toana siagang bayuangna mange ri pakgaukang wisudana. Wattunna nisa’buk arengna, sannang dudu nyawana Indri, nakuai akhirna appa taungi berusaha kamase anjari sarjana. Lekbakna wisuda, la moterekmi anne ngaseng, mingka tenapa narapiki pakkekbuk assuluka, anne bayuangna Indri langsungi nalamar Indri, eroki na nikkai. Takbangkai Indri kamma erok ammantang jama doke’na. Ri anne tampak pakgaukang wisudana, ri dallekangna jai taua, nicinik surang agangna ngaseng. Tenapa si jang gallarakna, niakmi issedek gallarak beru la na pake iareka calongna bayuangna. Manna mamo takkallasak kijai pakkasiakna Indri, mingka rannu tongi, assolongi jeknek matanna nipakamma terharu. Nassami eroki bunting, manna lekbakpi na bunting nampa akboyai jama-jamanh kulle tonji.

Emotion: surprise
Lekbaki ammalli Ana celengang niaka tulisanna 10 sa’bu, njari sanging doek 10 sa’bu la napantamak konjo ri celenganga. Annang bulan kamma ano, nasungkemi nasabak tenamo nakullek antamak doeka. Narekengmi ngaseng, lakbiringi kapang rua juta nakumpukuk. Tena sallo battui manggena, nikutaknangmi la nuapai anjo celengannu nak? Napaumi Ana kua niak la naballi, mangemi ri toko bulaenga, ammalli ponto ruang grang. Anu sallomi nacinik anjo pontoa mingka tala niakpi doekna kamase, njari rajingi appalak doek ri manggena 10 sa’bu siallo sanggenna ganna rua juta. Nampa mangemj naballi anjo pontoa, bagannaja tenapa tau angngalle rioloi. Sanna’ rannuna Ana dende, napake tojekmi anjo pontona, napakei attinro, pokokna nangai dudu anjo pontona.

Emotion: happy
Appa bulang le'ba ku bunting tenapa ku hamil, padahal erok ku mo siagang bura'ne ku niak ana' ku. Jai mi program hamil ku jappai siagang bura'ne ku. Antama mi jam sholat Ashar, anjari mange ka riolo sholat ri masigi' samping na Stasiun kota toa ya. Jappa ka hati-hati mange ri tampa' wudhu na, lalang nyawaku semoga Hamil ma Ya Allah na kamma anne kasia' na battangku. Ammotere ku ri balla mange ka ri apotikka ammali tespack. Ri balla ku cobami tespack ri wc ku. Ta'bangka ka cini ki hasilna, assulu mi garisi' rua na. Alhamdulillah na sareangma Allah SWT ana' ri battangku.

Emotion: surprise
Kebetulan anjo wattua nakke ku alami sessa ka lalang na ku pahami sekre mata kuliah ri anjo semester tallu ku. Wattu na 2 minggu sebelum na ujian tangah semester, nakke apilajarak ma mate matean memang barak kulle ku hadapi anne mata kuliah yaa anne sekrea. Ohhiya, sebelum na nakke erok ka poang ki kana nakke ku punnai 3 tau agang. Ki sabbuk mi A, B, siagan si C. Anne B siiagag A antu mi agang jurusan ku, sedangkan anjo C anne agang ku mingka beda jurusan ki, mingka sekre injaki rumpun. Katte si appak appa baku issen siagang akrab. Kebetulan manna mamo jurusan ku siagang C anne tena na singkamma, mingka ri semester ku anjo wattua niak mata kuliah ta singkamma ri Jurusan na C. 

Emotion: shame
Akbolik doek anjari sekre pakgaukang allo-allona Eka. Niak celengangna sanging doek 20 sa’bu la napantamak ri celengangna. Niak todo’ targetna iamintu annang bulang, pintallunlalang siminggu. Eroki ammalli Hardisk nasabak lumpa-lumpami anne memori HP na. Wattunna nasungke celengangna, langsungji mange ri tokoa ammalli Hardisk. Sannangna nyawana, naerang-erang tojek anjo HDna, napantamak ngasengi poto-potona, pilleng koreana, kelong-kelongna, siagang maraenga niaka ri HPna. Langsung tongi laccirik HP na dende, tenamo na sallo punna nipakei. Nampa anne hardiskna loe kulle antamak, nasabak niak kapang sekre tera kapasitasna, manna loe napantamak pilleng, kulleji. Anjomi na ta’muri-muri tojekmi Eka siallo bujuruk. Bajik dudu nyawana nasabak kullemi naballi anjo nakerokia.

Emotion: happy
Ri parekanga acara ulang taungku ri balla na agangku ri umuru' ku 20 taunga ri tanggala 12 maret lalua. Ta'bang ka, ka tena ku sangkai kapanna na pare' ki dekorasi na ri balla na agangku. Sanna sannang ku ka jai agangku amminawang poe sareanga acara ulang taung. anjari dekor, hadiah na kanrejawa ulang taungku sanging Panda ngaseng na. Anjo wattua umuru 20 taunga tena kulle ku kaluppai anjo surprise ulang taung battu ri mantan pacarku anjo. Ka na sarenga boneka Panda lompo, bantal Panda na selimut bantal anjo hadiahku. Sanggeng na kamma-kamma anne battu ri taung 2018 sanggeng na taung 2023 niak inji.

Emotion: surprise
Ri taung 2021 ni sakring terlalu sesak ki mae ri nakke. Beberapa mimpi ku siagang harapan ku harusuk ki pupus ri anne taunga. Awalak na battu ri taung antu ni sambut siagang virus kodi sipak ka na serangi ka rua rua na tau toang ku. Kondisi ku makin sanak ki wattu na iyaa tau toang ku rua rua na harusuk ki ni rawat ri ballak garring. Berbagai kemungkinan anjo paling kodia na sessa ka. Tekamma mamo lompo na erok ku kesampingkangi jai kulle accalla calla lalang otak ku siagang ating ku, ternyata memang tena na ak buah hasselek. Emosi ku tatumppai lalang gelombang ka mallakangku nampa ternyata tena ku kulle kendalikan kaleng ku. 

Emotion: fear
panik ka sukses ki na pa kintak taua anne baribbasak ka. Nakke ambangun tatte 8 nampa ku cinik notif grup kelasak ku na kana anne bedeng alloa niak kuis daring kiam siagang terakherek ni kumpuluk ri tatte 11. Panik ma deh nampai ka ambangung. Manna anjo bab na bab hidrolis. Makin panik ma iyaa anjo pelajaran ulang januari. Nampaaa ulangan na anne erok ni pare ri raport huaaa nampa anjo ngaseng ni bilang bilang ji tena na kulle ni boya. Kamma anne kira kira gambaran na nakke anjo baribbasak ka. 07.47 panik ku, tekamma tena wehh kahh anne pelajaran ulang januari nampa taklekba ki ka karawa bok. 

Emotion: angry
Nakke ri terima ri kampus niakka ri ibukota Provinsi kamae anjo totoa ku tena niak bijang na anjo ri Surabaya. Nakke battu ri kota ca’di ri Jawa Timur rampi’ na mi perbatasanna Jawa Tengah. Battuku ca’di sanggeng na lompo ri sikola SMA ku tena ku sekali mantang ri luara kota ku. Wattu ku pertama na antama kuliah mantanga siagang ana’ na tetangga ku ri kota ku ka dia sallomi akkuliah ri anjo kampus ka. Allo se’re ku ri kampuska sibukka siagang kegiatan ospek na kampusku ri tambah tommi siagang tugas-tugas jai kuliahku na pare’ mangnganga mentonga manna poe jai na aturanna ri sareangki ri daeng kalasak ta. Manna mamo mangnganga’ tapi na senang tonja ka jai pengalaman na agang ku gappa ri kampus beru ku.

Emotion: happy
Singkamma ji hierarki na pengelolaan na anjo loroa antu todong tattuanga lalangperaturan kementrian lingkungan hidup siagang kehutanan republik indonesia, konsep pengelolaan na anjo loro bajik ka, singkamma anjo prioritas na anne mi. Reduce (ni kurangi) loro antu ni hasselekanga. Kegitan pengelolaan na anne ak orientasi mae ri pengelolaan na ri sumber na, antu mi ni pakarammula battu ri anjo ngaseng individu na masyarakat ka. Pengelolaan na anne sannak berpengaruh mae ri jumlah na kuantitas loro na antu ni hasselekang lalang sekre wilayah. Punna anjo ngasen individu na kulle na kurangi loro na antu ni hasselekanga, kulle anjo beban na TPA yaa kulle kurang.

Emotion: disgusted
Nakana patannaya carita, riolo, niak rua tau assarikbattang ammantang ri sekrea pakrasangang. Anjo lapong tau assarikbattang, appakararnula ri cakdi· cakdina na nipasikola ri tau toana. Na anjo ia rua taniasssengai angkana kere carakdek kere todong bebek, battuang kana massing carakdeki. Kaassengang tommi iarua kacaraddekanna i Ialanna anjo kamponga. Mange allo, mange bulang, sanggenna attaung-taung nipiara ri tau toana sanggenna tinggi tommi sikolana, alleang narapik tamma ri sikolana, tau rungka tommi. Niakmo sekre wattu naerokmo tau jaia anngangkak kapala kampong ilalanna anjo pakrasanganga. Eroki niangkak kakanna, nakana tau jaia andikna carakde. La niangkaki andikna, nakana tau jaia kakanna carakdek. Apaji na nipakrappungammo pakkamponga, battuang kana tau jaia, na nampa erok niuji lapong tau rua sarikbattang. Kere-kere sallang kaminang carakdek iamoakjari niangkak akjari kapala kampong i lalanna anjo pakrasanganga.

Emotion: surprise
Anjo wattua ku sa'ring mentongi garring panggunga. Dinging mami limangku nampa assongo' dinginga. Tena ku a'biasa tampili' ri dallekang na tau jai, anjari anjo wattua ku pa'ssa mami kalengku a'baca puisi ri dallekang na kalasakku. Padahal na erok ma pingsang ku sa'ring na pakamma garring panggung. Niak todong pengalaman garring panggung ku ri kalasak 7 SMP. Anjo wattua niak jamang pilajara Matimatika ku ri suruhki a'pare bangung ruang nampa ri presentasikan ki ri dallekang na kalasak ka. Anjo wattua appa tau ja siagang agangku presentasi ri dallekang na kalasakku, tapi niak mi seng garring panggungku na kana agangku na cini kamma tau mayat tallasa' ka puca' mami tanjaku. Tapi na kamma-kamma anne antamaku ri sikolah SMK sanggengku lulusu' ri kampusku tena mi na sanna' dudu garring panggungku.

Emotion: fear
Nasib na kamma anjo dudu sanna siala’ annimpa seorang petugas tiket kereta api assala’ inggris, Belly Mujinga (47). Passala’na, Mujinga amminawang nitulari Covid-19 gara-gara nipe’rui oleh seorang bura’ne niaka riolonganna akkana kalengna terjangkit virus corona. Mujingnha na isseng ammiliki riwayat masalah pernafasan anne ninyatakan mate 14 allo lekbakna insiden nipe’rui anjo. Nilansir battu ri The Guardian, insiden niaka menimpa Mujinga anne niisseng mulanna riwattunna ia sementara anjama siagang sekre urang bainena ri stasiun Victoria, London ri 22 Maret allaloa. Ri wattu ia sementara anjama anjomj, Mujinga siagang urang bainena tiba-tiba angguppa serangan battu ri tau bura’ne ia mangngaku ammiliki virus corona. 
Seolah-olah jaga jarak, pri anne nisa’bu justru dengan sengaja pe’ru sanggengna appassuluk ta’roko mae ri arahna Mujinga siagang urangna. 



Emotion: disgusted
RS baine 20 taung berui bunting siagang bura'ne na 1,5 bulang. Anggapai luka ri liman na, bangkeng na do'ko na ri sempa' ki nampa ri ba'ji ulung na. Awalanya kejadianna anjo bura'ne na arenna AYK, anjari bura'ne na 1,5 bulang lalu a, battui daeng na ri balla na nampa anjo RS tena na sempat na pake jilbab na ka buru-burui na sungke pintu na. Larro mi anjo wattua AYK, padahal na le'ba mi RS pamopporang tena na u'rangi a'pake jilbab riolo. Tapi na anjo AYK larro dudumi tinggi emosi na ri baine na RS nampa na ba'ji mi baine na. Le'ba anjo ri ba'ji nampa ri ancam erok ri sirang je'ne terasa', langsungi na laporkan anjo AYK ri kantoro' polisi.

Emotion: fear
Tangnga bangngi Nunu angngarruk ri dallekang laptopna, nikareki ngarruk nasabak niak pilleng naciniki, ternyata nasabak lekbaki ammalli tike’ konserna Super Junior napake anjo doek naboli’-bolika. Sallo memang tommi sanna’ dudu erokna mange ciccinik langsung konserna Super Junior punna niaki ri Indonesia. Akhirna, sampulo taungmi nangai anjo grupka, nampai kulle naballi tike’ konserna sallang ri Jakarta. Tenamo beta sannangi Nunu untuk anne alloa. Doek nakumpuluka sisalloang kulle napake ammali anjo anu nakeroki dudua. Siratangi angngarruk tojek kamase. Punna niak memang tujuangta ammoli’ doek, pasti kulleki konsisten. Lekbakna anjo kulleki sungke rekening beru khusus untuk ammoli’ doek, nampa kipolongmi battu ri doek balanjata allo-allo.

Emotion: happy
Sayang na kassa dugaan ku nakke punna anjo Prank siagang sejenis na jai ni ngai ri taua. Nakke pribadi tenaku ngai anjomi beranda Youtube ku tena nia malo malo anu kamma anjo. Nakke antu ku ngai ji punna bercanda bercanda ringan ji taua antu kulle memang ni agangi bercanda akrab maki siagang ni isseng tojeng tekamma sifat na. Ni bercandai taua apalagi na tau maraeng antu tena ni issengi apa na laloi apa masalahna kulle fatal akibat na. Tekamma kulle katte ni isseng kana anjo taua (korban prank) lalang keadaan bajik bajik ja siagang kulle ni bercandai ? kulle ji mingka harusuk ki ni pile pile taua kulle ji ka ni prank atoka tena kulle. 

Emotion: surprise
Ri PHK ka ri kantoro’ ku ri PT Rekso Nasional Mangkasara ka anjo jai tau kurangmi na balli produk na na pakamma Covid 19. Jai perusahaan erok bangkrut ka Kamae-mae daerah ya ri tongkoki’ anjari anjo perekonomian ka mantung dudui.Ri PHK ka le’ba ku anjama ri anjo PT Rekso Nasional Mangkasara battu ri taung 2017 sanggeng na 2020. Anjari 3 taunga anjama ri anjo kantoro’ ka. Agang-agang ku ri kantoro’ ka sanging tau baji’ anjomi ku ngarru wattuku ri PHK siagang tallu agangku poe. Ri sareang ja pesangon rua kali gajiku. Sukkuru alhamdulillah ja inne ji rejeki na sareanga Allah Ta’ala ri kantoro’ ku anne.

Emotion: sad
Ki jai-jaimi pengalamangta accarita ri dallekangna jai tau. Punna parallu kicobami rolo’ accarita ri dallekangna buru’nengta atau bainengta. Lekbakna injo accarita ki issedek ri dallekangna bija sekre ballakta, punna talluji ammantang, tallu tommo. Kamma injo, tassikekdek-sikekdek. Lekbakna anjo boyaki lakbi loea tau nampa accaritaki ri dallekangna. Kammaji anjo sollanna biasaki, kulleki accarita lancarak manna jai tau. Mingka punna nikuasai ji anjo apa la ni kuayya tea maki dumbak dende nasabak sitojengna kulle ngaseng jaki appau atau accarita bajik manna jai tau, ota’ta ji anjo biasa tena na barani manna mamo kulleji. Njari pa’biasang mami niboya sollanna tena ki nekkerek punna jai tau ri dallekangta.

Emotion: fear
Alannya barang ri Bandara napare' pusingi patangna. Punna anjo baranga salloi tena rigappa, ca'di kemungkinanna ammotere' ri patangna. Tapi maraengi anne se're taua nagappai ammotere'ki koperna lanya ki  appa' taung. Anne taua lanya ki koperna wattuna ri pa'ribakkang ri Chicago wattuna ri pesawatka. Anne taua nacobami ambulang-bulang naboya koperna, mingka pihak maskapaika anne tena naissengi lakamae anne barangna taua. Tiba-tiba nia' telepon ri Texas anne baranga nia'ki rigappa, anne taua lippui nasaba appa taung mi baranga anne lanya. Anne taua saweki nakira anne penipuan nasaba' tena na yakin barang appa taung lanya kullei rigappa. Wattuna anne koperka nia'ki nia' bagian lecetki. Wattuna nasungke koperna, anne taua nagappai barang riolona, nia' perhiasan, charger, laptop, pakaian siagang barang maraenga. Anne patangna koporo'ka rannuki nasaba' tena nasangka anne baranga kullei rigappa. 

Emotion: happy
Anjo pakkasiak dodonga tea laloki anjari passabakangna. Agang bajikna Ana, Sari arengna, anjari passabakang didongna Ana. Nasabak wattunna bunting Ana, tena na battu Sari, padahal lekbakmi pole niballiang kaing seragam, minhka tena na battu, na iya ji sekre agang paling bajikna Ana. Wattuna nikutaknang nakuai nikioki surang ammakna mange ri Surabaya ciniki bayuang beruna ammakna. Ngarruk mami Ana kamase, nasabak napikkiriki anne allo karannuangna parallu niak todo’ iya ngaseng tau nangaia. Mingka la nikurami. Lekbakna anjo alloa anne Ana tala lekbaki na talipong urangna ii Sari nasabak tenapa nakaluppai anjo alloa, njari anne andikna mange nakiok Ana jappa-jappa akboya bo’bo’, mange ri mol ka. Pokokna sollanna tenamo na dodong bunting berua.

Emotion: sad
Jintu sallomi akbaluk-baluk bakara’, jai tau nangai bakara’na nasabak bambangi ladana. Lekbaki pantamak berkas lalang ri Dinas Koperasia, sollannna la niak penghargaan tallu la nisareang ri pabaluk jai taua ngai’i. Sitojengna guppai sekre Jintu penghargaang. Rannui siminggu bujuruk tena marina ammakkalak. Nikutaknangi apa baca-bacana na kulle guppa, nakuai pertama pabajiki niatta punna niak nigaukang, maka rua kiu’rangi tojeki Karaengata’ala punna niak la niurusuk. Terakhir pabajiki pikkirangta, nasabak Karaengata’ala sanging nabantuji ianai paralku nibantu. Anjomi nakua Jintu, mingka punna tena niguppa apa-apa, tea tongki dodong dudu nasabak anjo nikuayya dalle’ tena tau ngissengi. Punna dallena tenaja anjo la kemae, mingka punna tena dalletta manna nibalek-baleki kalengta, tala niguppai. 

Emotion: happy
Atalia Praratya akkana sala sekre kelemahanna punna sementara dakka-dakka. Bainenga battu ri calon gubernur Jawa Barat, Ridwan Kamil, anne mangngaku biasa tena na fokus riwattunna dakka-dakka. Terengmi karo-karo iareka sementara appikkiri sekre hal sambil na pajappa bangkengna, hal anne mae ri atalia anjari siri’-siri’.
Sala sekre kajadianna sabak na pareki Atia Praratya assiri’-siri’ ri wattunna erok lammotere’ mae ri bandung rilekbakna na penuhi undangan pakbuntinganna putri Presiden Joko Widodo, Kahiyang Ayu siagang Bobby Nasution ri Solo, Jawa Tengah, ri tanggala 8 bulan 11 taung 2018. Riwattua, Atalia Praratya sementara niak ri Bandara Adi Soemarmo ia salah antamak wc. 
“Jari ya, kadang-kadang memang tena na fokus punna a’dakka,” kanangna atalia ri bandung. 


Emotion: shame
Apalagi Rusli na isseng tojeng, anjo anak anaka ak pikrui ammake effort tenaga kamma anjo. Teai kana erok ji bawang na pasuluk slilit niaka ri gigi na nampa tena na sengaja na taba i Rusli. Teai, teai kamma anjo. Anjo anak anak ka tojeng tojeng na pikrui Rusli kah memang erok ki na lecehkan Rusli. Punna anjo Rusli tena na sadari posisi na anjo wattua, antu kodong memang sopirik ji ri matan na anjo anak anak na pelanggan na, Rusli kulle ja na kakbilik siagang na jewek anjo anak anak ka. Anjo ji iyaa kah Rusli ji ngissengi, ammak na anjo anak anaka tena na issengi.

Emotion: disgusted
Undian kulle todong ni cinik anjari singkamma botorok ka anjo antu aturan karena na antu mi ni tantukan sekre kaputusan ni pile acak. Undian anne biasanna ni parek anjari pattantu nai gappa hadiah. Conto na antumi undian punna malliki sekre tikek ni sare nomorok ri tau balukkia. Anjo nomorok nomorok ka ni gattang ngi acak tena ni issengi nai punnai, anjo ni gappa yaa sumpaeng anjomi tau anggappa yaa. Anjo sumpaeng tau anggapa yaa, iyaa mi punnai anjo hadiah lekba ka mo ni tantukan. Jai negara tena na sare izin ri batasan lekba ka mo na tantukan, kah ajo botork ka niak battu battu kodi na, siagang angatorok batasak batasak ni sah kan anne botoroka.

Emotion: happy
Tau toa mo anne, niak jai modelek akkarena antu cocoka ri jai tau, bajik ammalo hape, ammalo game, ato ka komputer. Niak todong poeng jenisik na anne game kulle ki na hiburuk sanggeng ta jang jang. Niak na anne game hape aa, sekre atokah jai janisik na anne karena riolo aa tena mo na jai ni ngai, kamma kamma annae anjo tau ngaia na panjari lompoi anne karena game ka. Niak sekre karena na nikana Gacha, anjo mi karena lalang game kulle ki anggapa hadia singkama ni undi. Mingka apa nikana anne Gacha, ngapa na anjari na ngai tau anne game ka lekbak na niak anne nikana Gacha?

Emotion: happy
Wattuku sikola a’balu ka siagang manggeku ri pasara’ tradisional awal na berhasil ka, jai untung na a’balu kaset CD bajakan ka anjo. Kulle ammali manggeku oto na balla. Ka taua nontongi film ri VCD/DVD ri Tv na ri balla ato kamae poe. Tapi na jaman ka ta’ ganti tarrusu’ ki anjo kaset CD bajakan ka tena mi na laku. Anne wattua taua ngaseng nonton video ri Youtube tena mo ri kaset CD. Ka gampang mi tau nonton film ka hp a canggih mi kulle mi nonton jai na keroki ka niak ji kuota na. Anjomi anjari bangkrut ki usaha kaset na manggeku.

Emotion: sad